C 283/4
HU
Az Európai Unió Hivatalos Lapja
2022.7.25.
Vélemény az összefonódásokkal foglalkozó tanácsadó bizottság 2021. február 9-i ülésén megfogalmazott véleménye az M.9076 – Novelis/Aleris ügyhöz kapcsolódó határozattervezetről Előadó: Hollandia (EGT-vonatkozású szöveg)
(2022/C 283/03) Egy ügyletnek az engedélyező határozathoz csatolt feltétel megszegésével történő végrehajtása (1) A tanácsadó bizottság (14 tagállam) egyetért a Bizottsággal abban, hogy a Novelis azáltal, hogy a záró időszak végéig nem zárta le az elidegenítendő üzletág értékesítését, megsértette az engedélyező határozathoz fűzött feltételt.
(2) A tanácsadó bizottság (14 tagállam) egyetért a Bizottsággal abban, hogy a Novelis a Novelis/Aleris ügyletet az összefonódás-ellenőrzési rendelet 8. cikkének (2) bekezdése szerinti határozathoz fűzött feltétel megszegésével hajtotta végre.
A határozat megállapította, hogy e feltétel hiányában az összefonódás esetében teljesülne az összefonódásellenőrzési rendelet 2. cikkének (3) bekezdésében meghatározott kritérium amiatt, hogy lezárult az Aleris felvásárlása, viszont a záró időszak végéig nem zárult le az elidegenítendő üzletág értékesítése.
Annak szükségessége, hogy a Bizottság végleges intézkedéseket fogadjon el (3) A tanácsadó bizottság (14 tagállam) egyetért a Bizottsággal abban, hogy mivel a Novelis akkor zárta le az elidegenítendő üzletág Liberty számára történő értékesítését, amikor a kötelezettségvállalások már nem voltak alkalmazandók, az összefonódás-ellenőrzési rendelet 8. cikkének (5) bekezdése alapján ideiglenesen elfogadott ideiglenes intézkedések pedig hatályukat fogják veszíteni, a Bizottságnak az összefonódás-ellenőrzési rendelet 8. cikkének (4) bekezdése alapján végleges intézkedéseket kell elfogadnia.
Az ügylet megszüntetése az összefonódás megvalósítása előtti helyzet helyreállítása érdekében (4) A tanácsadó bizottság egyetért a Bizottsággal abban, hogy az összefonódás megszüntetésével lehetetlen helyreállítani a Novelis/Aleris ügylet végrehajtását megelőző helyzetet, figyelembe véve azt is, hogy az elidegenítendő üzletág Liberty részére történő értékesítése a Bizottság kifejezett ösztönzésével zárult le.
13 tagállam mellette szavazott, 1 tagállam tartózkodott.
Az összefonódás megvalósítása előtti helyzet helyreállítására irányuló egyéb intézkedések (5) A tanácsadó bizottság (14 tagállam) egyetért a Bizottsággal abban, hogy végleges helyreállító intézkedéseket kell elfogadni az elidegenítendő üzletág értékesítése strukturális hatásának, az üzletág életképességének és versenyké­ pességének biztosítása és fenntartása érdekében, a Novelis/Aleris ügylet végrehajtása előtti helyzet lehető legnagyobb mértékű helyreállítása érdekében.
(6) A tanácsadó bizottság (14 tagállam) egyetért a Bizottsággal abban, hogy a végleges helyreállító intézkedések szükségesek, megfelelőek és arányosak az ügylet végrehajtása előtti helyzet lehető legnagyobb mértékű helyreállításához.
Kényszerítő bírság (7) A tanácsadó bizottság (14 tagállam) egyetért a Bizottsággal abban, hogy az összefonódás-ellenőrzési rendelet 15. cikke (1) bekezdésének d) pontja értelmében abban az esetben, ha a Novelis nem tenne eleget a 8. cikk (4) bekezdése szerinti határozatban meghatározott intézkedések valamelyikének, a Bizottság jogosult a Novelis-re kényszerítő bírságot kiszabni, amelynek mértéke nem haladhatja meg a Novelis által a meg nem felelést megelőző üzleti évben elért átlagos napi összesített forgalom [...] százalékát minden olyan munkanapra, amelyen a Novelis nem tesz eleget az intézkedésnek.